Document ID: 31999D0204

KOMMISSIONENS BESLUTNING af 25. februar 1999 om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet (meddelt under nummer K(1999) 417) (EØS-relevant tekst) (1999/204/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handelen inden for Fællesskabet med embryoner af tamkvæg samt med indførsel heraf fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 8, og
ud fra følgende betragtninger:
I Kommissionens beslutning 92/452/EØF (2), senest ændret ved beslutning 97/249/EF (3), er der opstillet lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til EF;
de kompetente veterinærmyndigheder i Australien, Canada og Amerikas Forenede Stater har indsendt anmodninger om ændringer af lister over team på deres områder, der er godkendt til at udføre koembryoner til EF; det er derfor nødvendigt at ændre listen over godkendte team; Kommissionen har fået garantier for, at bestemmelserne i artikel 8 i direktiv 89/556/EØF overholdes;
listen over godkendte embryonindsamlingsteam og embryonproduktionsteam i bilaget til beslutning 92/452/EØF er blevet ændret flere gange; denne liste bør derfor konsolideres på grundlag af de ændringer, der er foretaget siden vedtagelsen af beslutningen;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
De embryonindsamlingsteam og embryonproduktionsteam, der er anført i bilaget, godkendes hermed til udførsel af koembryoner til EF.
Artikel 2
Bilaget til beslutning 92/452/EØF erstattes af bilaget til nærværende beslutning.
Artikel 3
Denne beslutning er rettet til medlemsstaterne.
Udfærdiget i Bruxelles, den 25. februar 1999.

Labels: 0
3
16
6